**Kiegészítő melléklet**

Tevékenységeink:

- A negatív környezetben levő, hátrányos helyzetű, vagy beteg gyermekek számára gyermekszínházi előadások szervezése és színpadra állítása kórházakban, nevelőotthonokban, iskolákban.

- Kiemelten fontos az egészséges életmódra nevelés, a betegségmegelőzés, a rendszeres tisztálkodásra szoktatás. Tanulságos történetekkel hívjuk fel a gyerekek figyelmét az egészséges életmód fontosságára is.

- A hospitalizációs ártalmak csökkentése, a fájdalomtól és a kezelésektől sok esetben depressziós, kiszolgáltatott gyerekek felvidítása, feszültségeik oldása, kizökkentése bezárkózottságukból, ezáltal a gyógyulás segítése. Az előadások díjmentesek. Működésünk az egész országra kiterjed.

A kórházakba minden alkalommal előre elkészített ajándékcsomagokat viszünk.

Játékos, tréfás, tanulságos történetekkel hívjuk fel a gyerekek figyelmét az egészségre, a napi rendszeres tisztálkodás fontosságára, a fogmosás, többszöri kézmosás és gyümölcsök, zöldségek fogyasztásának jelentőségére.

Jelenlétünk a gyerekek figyelmét eltereli a szeparáció, a betegség okozta szorongásról, ez nem csak szórakozás, hanem egyben terápia is, aminek hatására a kis betegek jobban gyógyulnak. **Művészetterápiás** programunk kifejezetten a szülő és gyermeke által közösen létrehozott alkotás közbeni örömérzést építi, **ami javulást hoz a stresszkezelés terén, segíti a szülő-gyermek kommunikációt,** a hazavihető agyagszobor pedig hosszútávon újra átélhetővé teszi az örömteli pillanatokat.

Tevékenységünket támogatásokból, adományokból finanszírozzuk. Számítunk az szja 1%-ra is.

Tevékenységünk alapfeltétele a teljesen üzembiztos gépjármű megléte. Programjaink hozzáféréséhez mindenkinek egyenlő esélyt szeretnénk biztosítani, távolabbi, illetve kisebb intézményekbe is elmegyünk, ezért költségvetésünk legnagyobb részét az autóval kapcsolatos kiadások teszik ki. Legnagyobb összeg az üzemanyagra fordított kiadás, de idetartozik a rendszeres karbantartás, olajcsere, biztosítás díja is.

Fellépéseinkhez, a foglalkozásokhoz modellező lufit, fehér színű védőkesztyűt, jelmezhez kiegészítőket (Mikulás-szemüveg, kekszes doboz) és egyéb segédanyagokat vásároltunk.